সরেজমিনের গিয়ে ধর্ষিতা, তার স্বজন ও এলাকাবাসীর কাছ থেকে জানা গেছে সূয়াপুর ইউনিয়নের দেলধা দাখিল মাদ্রাসার ছাত্রী (১৩) বুধবার দুপুরে নিজ বাড়ীতে একাছিল। এসময় আলামীন ওই ঘরে ঢুকে ভয়ভীতি দেখিয়ে জোরপূর্বক ধর্ষণ করে। এসময় আকস্মিকভাবে ওই ছাত্রীর মা ঘরে ঢুকে। এসময় দৌড়ে পালিয়ে যায় আল আমিন। এ নিয়ে বুধবার রাত নয়টার দিকে সালিশ বৈঠক বসে। এসময় আলামীনের ভগ্নিপতি আক্তার হোসেন, সেলিম হোসেন, চাচা নায়েব আলী, বকস মিয়া, আলামিনের বাবা খোরশেদ আলমসহ তার স্বজনরা ধর্ষিতার স্বজনদের উপর হামলা চালায়। এসময় আহত হয় ইমরান, রফিক, রাজু, ওয়াসিম, সাকিব ও শহিদুল। এতে সালিশে আতঙ্ক সৃষ্টি হলে উপস্থিত গ্রামবাসীরা এদিক সেদিক ছুটাছুটি করে। শুক্রবার বিকেলে এ নিয়ে ঈশাননগর নতুন মসজিদের পাশে জাহাঙ্গীর আলমের বাড়ীতে সালিশ বসে। এসময় সাংবাদিকদের উপস্থিতি টের পেয়ে সালিশ মুলতবী রাখা হয় বলে জানান মাতাব্বর আফজাল হোসেন ও সাবেক মেম্বার আনোয়ার হোসেন।